Honda Civic

Honda Civic on Honda toodetav kompaktautode mudelisari. Esimest Honda Civicut esitleti 1972. aasta juulis Jaapanis. Kokku on Civicuid toodetud 11 põlvkonda, neist uusimat esitleti 2021. aastal. Läbi ajaloo on Civicud paistnud omas klassis silma ruumikuse, ökonoomsuse ja töökindluse poolest[viide?]. Civicut on toodetud järgmist tüüpi kerega: kolme- ja viieukselised luukpärad, kahe- ja neljaukselised sedaanid, universaalid ja mahtuniversaalid. 2006. aastaks oli maailmas müüdud 16,5 miljonit Civicut (neist 7,3 miljonit USAs). Esimese põlvkonna Honda Civic oli tootmises aastatel 1972–1979. Autot toodeti Jaapanis. Tegu oli Honda esimese mudeliga, millega Honda suutis viimaks ka sõiduautode turul läbi lüüa – varasemad Honda N-seeria mudelid ja Honda 1300 polnud kuigi suurt populaarsust saavutanud. Mootorivalikus olid 1,2–1,5-liitrised R4-bensiinimootorid. Civic 1974 Järgmist mudelipõlvkonda tutvustati 1979. aastal. 1980. aasta septembris tutvustati neljaukselist sedaani. 1982. aasta mudeliuuendus tõi kaasa kandilised esituled ja plastist katserauad. Civic 1982 sedaan 1983. aastal esitleti 3. põlvkonna Civicut. Kolmeukselise luukpära, neljaukselise sedaani ja mahtuniversaali Shuttle kõrvale lisandub ka pisike ja sportlik CR-X. 3. põlvkonna luukpära 3. põlvkonna sedaan CR-X Rally 1987. aastal esitletud 4. põlvkonna keretüüpide valikus olid endiselt sedaan, kolmeukseline luupära, kolmeukseline kupee, mis kandis nime CR-X, ning ka mahtuniversaal Civic Shuttle. 4. põlvkond luukpära 4. põlvkonna sedaan Honda CR-X Esimeseks mudeliaastaks oli 1991. Tootmises olid kolmeukseline luukpära, sedaan, kupee ning veidi hiljem erimudelina sportlik kaheukseline nutikatusega Civic del Sol. 5. põlvkonna Coupe 5. põlvkonna sedaan 5. põlvkonna Civic del Sol Kuuenda põlvkonna Civicut tutvustati 1995. aastal ning esimeseks mudeliaastaks sai 1996. Keretüüpidest oli saadaval kaheukseline luukpära ja kaheukseline kupee neljaukseline sedaan ning hiljem peale mudelivärskendust ka universaalkerega Honda Civic Aerodeck. 6. põlvkonna Coupe 6. põlvkonna sedaan 6. põlvkonna Aerodeck 2000. aasta septembris esitletud Civic sarnanes välismõõtmetelt oma eelkäijaga, aga auto sisemus oli seejuures ruumikam. Olulise uuendusena oli 7. põlvkonna Civicu põrand sile ja ilma tavapärase kardaanitunnelita, mis lisas tagaistujatele palju jalaruumi. 7. põlvkonna Coupe 7. põlvkonna Sedan Viieukseline luukpära 8. põlvkonna Honda Civicud toodi turule 2006. aastal. Neid iseloomustati kui mahukaid, praktilisi, hea disaini ja juhitavusega ning töökindlaid, aga jäiga vedrustuse ja odava sisuga.[viide?] Rahvasuus pälvis 8. põlvkonna Civic oma futuristliku välis- ja sisedisaini tõttu nime UFO-Civic. Civic 2006 2013. aastal hakati müüma 9. põlvkonda. Seda müüdi näiteks 2014. aasta märtsis Eestis 36 tükki. Sellest mudelist tehti ka universaal Tourer, mis on tava-Civicust 235 millimeetrit pikem. Mudeli varustuses on ka adaptiivne tagavedrustus, liiklusmärkide määramise süsteem, automaatpidurdussüsteem, 360 kraadi (ümber auto) kaamerad ja automaattulede süsteem. Pakkuma hakatakse ka topeltsiduriga käigukasti ja 1 ning 1,5-liitriseid turbomootoreid. 9. põlvkonna luukpära 9. põlvkonnan sedaan 2016. aastal esitleti 9. põlvkonna järeltulijat. Saadaval on viieukseline luukpära, neljaukseline sedaan ja Põhja-Ameerikas ka kaheukseline kupee. Üheteistkümnenda põlvkonna Civic sedaani esitleti prototüübina 17. novembril 2020 ja selle esimene ametlik pilt avalikustati 14. aprillil 2021. Uue mudeli kõik detailid avalikustati 28. aprillil 2021. a. Luukpära, mida turundatakse Civic Hatchbacki nime all, avalikustati 23. juunil 2021 Põhja-Ameerika ja Jaapani jaoks. Honda Civic Type R on Honda Civicu võimsaim ja kõige sportlikum versioon ning nagu ka tavaline Civic, on ka Type R esiveoline. Seda on toodetud 4 põlvkonda. 1. põlvkond 2. põlvkond 3. põlvkond 3. põlvkond Super2000 4. põlvkond 4. põlvkonda hakatakse tootma 2015. aastal. See saab 2-liitrise 4-silindrilise mootori (+280 hj), uue vedrustuse ja käigukasti. Uus Type-R püüab püstitada uut esiveoliste seeriaautode rajarekordit Nürburgringil. Honda Civic Tourer on Honda Civicu universaalversioon. Universaalversioone tehti vaid 2. ja 9.põlvkonna Civicutest. 9. põlvkonna Civic Toureri pakiruum mahutab 624 liitrit, allaklapitud istmetega 1668 liitrit. 2. põlvkond Wagon 9. põlvkond Tourer "1972 CIVIC". Originaali arhiivikoopia seisuga 6. mai 2021. Vaadatud 6. mail 2021. "Futuristlik UFO-Civic – vastupidav nagu Honda ikka". 6. märts 2019. Originaali arhiivikoopia seisuga 6. mai 2021. Vaadatud 6. mail 2021.